Det kan bli tøffere tider for folk uten jobb som ønsker dagpenger.

Nav-sjef Sigrun Vågeng mener at folk uten arbeid må være villige til å flytte på seg for å få jobb eller utbetalt dagpenger, skriver Dagens Næringsliv i lørdagens papirutgave.



Hun ønsker at folk tar de ledige jobbene der de er.



- Vi skal fortelle folk at det finnes jobber andre steder. Vi må holde på farten der, utnytte den ledige kompentansen i hele arbeidslivet, sier hun til avisen.



Tall fra fredag viser at det nå er 80.000 arbeidsledige og 14.400 på tiltak i slutten av oktober.



Sammenlignet med for et år siden er dette 11.700 flere.



Arbeidsminister Robert Erikson støtter Vågeng:



- Ja, jeg er svært glad for at hun følger opp signalene som er gitt om konsekvent og strengere praksis, sier han til DN.